Greek Legal Document

Category: 301

Content:
105. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 309 της 21/28 Σεπτ. 1973 (ΦΕΚ Α΄ 252) Περί μεγίστων διαστάσεων και βαρών αγροτικών μηχανημάτων. Καταργήθηκε από το άρθρ. 4 του Π.Δ. 401/18-23 Απρ. 1981, ΦΕΚ Α΄ 111 (κατωτ. αριθ. 136). 106. ΑΠΟΦΑΣΙΣ ΥΠΟΥΡΓΟΥ ΝΑΥΤΙΛΙΑΣ, ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. ΣΤ/26842 της 13/27 Σεπτ. 1973 (ΦΕΚ Β΄ 1120) Περί διενεργείας αντικαταστάσεως των εναρίθμων πινακίδων αναγνωρίσεως των κυκλοφορούντων ανά την χώραν αυτοκινήτων οχημάτων και μοτ/τών (πλην των ειδικών κατηγοριών ΚΥ, ΞΑ, ΔΣ, Αναπήρων Πολέμου και Ε.Ε.) δια νέου τύπου τοιούτων. Έχοντες υπ’ όψη: 1.Το Ν.Δ. 14/1973. 2.Την ανάγκην εφοδιασμού, των κυκλοφορούντων δια παλαιών πινακίδων (της διενεργηθείσης τελευταίας απογραφής οχημάτων) αυτοκινήτων οχημάτων και μοτ/τών δια νέου τύπου τοιούτων, αποφασίζομεν: Διατάσσομεν την, κατά το άρθρ. 1 παρ. 2 του Ν.Δ. 14/1973, αντικατάστασιν των εναρίθμων πινακίδων αναγνωρίσεως παλαιού τύπου των κυκλοφορούντων ανά την χώραν αυτοκινήτων οχημάτων και μοτ/τών (πλην των ειδικών κατηγοριών ΚΥ, ΞΑ, ΔΣ, Αναπήρων Πολέμου και Ε.Ε.) δια νέου τύπου τοιούτων, άνευ εκδόσεως νέας αδείας κυκλοφορίας ή ανανεώσεως ταύτης ή απογραφής και ταξινομήσεως τούτων, κατά τα κατωτέρω οριζόμενα: 1.Η αντικατάστασις θα διενεργηθή υπό των Νομαρχιακού Επιπέδου Περιφερειακών Υπηρεσιών του Υπουργείου. Ορίζομεν ημερομηνίαν ενάρξεως αντικαταστάσεως των ως άνω πινακίδων αναγνωρίσεως δια νέων τοιούτων την 1.1.1974 και λήξεως, δια μεν τας περιοχάς Αθηνών και Θεσ/νίκης την 31.12.1975, δια δε τας λοιπάς περιοχάς της χώρας την 31.12.1974. 2.Παρ εκάστης Υπηρεσίας θα καταρτισθή πίναξ προσκλήσεως, κατά σειράν των κυκλοφορούντων εν τη περιοχή των αυτοκινήτων και μοτ/τών, κατ’ αύξοντα αριθμόν κυκλοφορίας αυτών. Αι προσκλήσεις προς αντικατάστασιν των πινακίδων θα ανακοινούνται μερίμνη των Υπηρεσιών, εντός του δευτέρου δεκαημέρου εκάστου μηνός δια τον επόμενον μήνα, δια του ημερησίου τύπου και των ραδιοφωνικών και τηλεοπτικών Σταθμών (όπου υφίστανται τοιούτοι). Επίσης εν ταις Επαρχίαις (πλην Αθηνών και Θεσ/νίκης) αι προσκλήσεις αύται θα τοιχοκολλώνται εις τα Δημόσια και Δημοτικά Καταστήματα. 3.Παρ’ εκάστης Υπηρεσίας θα τηρηθή νέον (ξεχωριστόν) μητρώον χορηγήσεως νέων αριθμών κυκλοφορίας αυτοκινήτων και μοτ/τών, λόγω αντικαταστάσεως των παλαιών πινακίδων αναγνωρίσεως αυτών, χορηγουμένης ιδίας συνεχούς σειράς αριθμών, αναλόγως του αριθμού των κυκλοφορούντων παρ’ εκάστη Υπηρεσία οχημάτων. Ειδικώς παρά των Δ/νσεων Συγκ/νιών Αττικής και Θεσ/νίκης δέον να διατεθούν, προς τον σκοπόν τούτον, άπαντες οι αριθμοί κυκλοφορίας μιας ή περισσοτέρων δυάδων γραμμάτων. Δια τας χορηγουμένας νέας πινακίδας αναγνωρίσεως εις τα τιθέμενα το πρώτον εις κυκλοφορίαν αυτοκίνητα και μοτ/τας ως και εις τας περιπτώσεις ανανεώσεως των αδειών κυκλοφορούντων με παλαιόν αριθμόν κυκλοφορίας οχημάτων, θα εξακολουθήση τηρούμενον το μητρώον χορηγήσεως των αριθμών κυκλοφορίας αυτών. Εις το βιβλίον καθημερινής κινήσεως των πινακίδων θα καταχωρώνται αι παραδιδόμεναι και επιστρεφόμεναι πινακίδες. 4.Οι κάτοχοι επιβατηγών αυτοκινήτων Ι.Χ, και δικύκλων ή τρικύκλων τοιούτων, κυκλοφορούντων εις ετέραν συγκοινωνιακήν περιοχήν εκείνης παρ’ ης εξεδόθη η άδεια κυκλοφορίας των, λόγω αλλαγής της κατοικίας αυτών, δύνανται να αιτήσωσιν την αντικατάστασιν των πινακίδων του οχήματός των παρά της Υπηρεσίας, εις την περιοχήν της οποίας διαμένουσι και κυκλοφορούσι, άνευ ανανεώσεως της αδείας κυκλοφορίας του οχήματος. 5.Προσκομιζόμενα δικαιολογητικά. Δια την αντικατάστασιν των ανωτέρω πινακίδων και την χορήγησιν των τοιούτων νέου τύπου, οι ενδιαφερόμενοι δέον όπως υποβάλωσιν εις την αρμοδίαν υπηρεσίαν τα κάτωθι δικαιολογητικά. α)Αίτησιν (ειδικόν μηχανογραφικόν έντυπον χορηγούμενον και συμπληρούμενον μερίμνη της Υπηρεσίας) προοριζομένην δια την ενημέρωσιν της Μηχανογραφικής Υπηρεσίας. β)Την άδειαν κυκλοφορίας και τας παλαιάς πινακίδας αναγνωρίσεως του οχήματος. γ)Διπλότυπον καταβολής τελών υπέρ του Δημοσίου εκ δραχ. 150 εις περίπτωσιν χορηγήσεως κοινών πινακίδων και εκ δραχ. 250 εις περίπτωσιν χορηγήσεως αντανακλαστικών τοιούτων. (Αντί για τη σελ. 208,865) Σελ. 208,865(α) Τεύχος 762-Σελ. 23 Γενικά περί κυκλοφορίας αυτοκινήτων 21.Ε.α.105-106 6.Διαδικασία και λοιπαί λεπτομέρειαι διενεργείας της ανωτέρω αντικαταστάσεως των πινακίδων: α)Βάσει του καταρτισθέντος υπό των Υπηρεσιών πίνακος προσκλήσεως κατά σειράν των κυκλοφορούντων εν τη περιοχή των αυτοκινήτων και μοτ/τών, θα καταρτίζωνται από του προηγουμένου μηνός τα έντυπα των αιτήσεων των προσκαλουμένων προς αντικατάστασιν των πινακίδων των δια τον επόμενον μήνα οχημάτων. Τα στοιχεία θα λαμβάνονται εκ των τηρουμένων υπ’ αυτών φακέλλων των οχημάτων τούτων. Τα ούτω καταρτιζόμενα έντυπα αιτήσεων θα τίθενται εντός φακέλλου κατ’ αύξοντα παλαιόν αριθμόν κυκλοφορίας των οχημάτων. β)Κατά την προσέλευσιν του ενδιαφερομένου και την υποβολήν των απαιτουμένων δικαιολογητικών, η έντυπος αίτησις θα εξάγεται εκ του φακέλλου και μετά την συμπλήρωσιν των επ’ αυτής στοιχείων της Δ/νσεως του κατόχου κλπ. θα υπογράφηται υπό του ενδιαφερομένου και του αρμοδίου υπαλλήλου ή του Προϊσταμένου της Υπηρεσίας. γ)Δια τα προερχόμενα εξ ετέρων περιοχών οχήματα τα έντυπα των αιτήσεων θα συμπληρούνται μερίμνη της Υπηρεσίας κατά την προσέλευσιν και υποβολήν των δικαιολογητικών υπό των ενδιαφερομένων. δ)Μετά ταύτα εις το τηρούμενον μητρώον χορηγήσεως αριθμών κυκλοφορίας (κατ’ αύξοντα αριθμόν κυκλοφορίας) συμπληρούνται τα αναγραφόμενα επ’ αυτού στοιχεία του οχήματος, η εκδούσα την άδειαν κυκλοφορίας Υπηρεσία και εις την οικείαν στήλην σημειούται ο αριθμός κυκλοφορίας, ον έφερε το όχημα προ της αντικαταστάσεως της πινακίδος του. Μετά την περαίωσιν της ανωτέρω διαδικασίας, τίθεται επί της αδείας κυκλοφορίας η ακόλουθος ένδειξις δι’ ειδικής σφραγίδος. ΕΓΕΝΕΤΟ ΑΝΤ/ΣΙΣ ΠΙΝΑΚΙΔΟΣ ΑΝΑΓΝΩΡΙΣΕΩΣ (Άρθρ. 1 Ν.Δ. 14/73) ΝΕΟΣ ΑΡΙΘΜΟΣ …………………….         Εν                          τη                        197 ΥΠΟΓΡΑΦΗ–ΣΦΡΑΓΙΣ Εν συνεχεία η άδεια κυκλοφορίας επιστρέφεται εις τον ενδιαφερόμενον και χορηγούνται αι νέαι πινακίδες αναγνωρίσεως του αυτοκινήτου οχήματος ή μοτοσυκλέττας. ε)Τα διπλότυπα καταβολής των τελών υπέρ του Δημοσίου φυλάσσονται εις ειδικόν φάκελλον κατά ημερομηνίαν υποβολής τούτων. Σελ. 208,866(α) Τεύχος 762-Σελ. 24 ζ)Εις περίπτωσιν διαπιστώσεως, κατά την διαδικασίαν αντικαταστάσεως της πινακίδος, μεταβολής των εν αδεία κυκλοφορίας αναγεγραμμένων στοιχείων του κατόχου ή του οχήματος, δεν θα πραγματοποιήται η αιτουμένη αντικατάστασις των πινακίδων, αλλά θα αφαιρήται η άδεια κυκλοφορίας και αι πινακίδες αναγνωρίσεως και θα ενεργούνται τα δέοντα δια την έκδοσιν νέας αδείας κυκλοφορίας του οχήματος. 21.Ε.α.106 Γενικά περί κυκλοφορίας αυτοκινήτων 7.Ενημέρωσις Υπηρεσιών: α)Μετά την περαίωσιν της διαδικασίας αντικαταστάσεως των πινακίδων των οχημάτων, τα συνταχθέντα μηχανογραφικά έντυπα (αιτήσεις) θα αποστέλλονται εις την Υπηρεσίαν Μηχανογραφήσεως ανά δεκαήμερον και δη την επομένην της λήξεως του δεκαημέρου. Τα έντυπα ταύτα θα είναι ταξινομημένα κατ’ απόλυτον αύξοντα νέον αριθμόν κυκλοφορίας του οχήματος. Επί των διαβιβαστικών εγγράφων θα αναφέρεται ο συνολικός αριθμός των αποστελλομένων εντύπων ως και η χορηγηθείσα σειρά των αριθμών κυκλοφορίας (π.χ. 2350 έντυπα από ΤΖ 7650 έως ΤΖ 9999). β)Η Υπηρεσία Μηχανογραφήσεως θα προβαίνη εις ενημέρωσιν των ενδιαφερομένων Κρατικών Υπηρεσιών κατά μήνα ως κάτωθι: 1)Εις ενημέρωσιν της τηρούσης τον φάκελλον Υπηρεσίας Συγκοινωνιών. α)Δι’ αποστολής συγκεντρωτικής καταστάσεως, κατ’ αύξοντα παλαιόν αριθμόν κυκλοφορίας. β)Δι’ αποστολής ενημερωτικών ειδικών σημειωμάτων δι’ έκαστον όχημα. Τα σημειώματα ταύτα θα τίθενται υπό της Υπηρεσίας εις τους τηρουμένους παρ’ αυτής και φέροντας τους παλαιούς αριθμούς κυκλοφορίας φακέλλους των οχημάτων. Επ’ αυτών θα διαγράφεται ο παλαιός αριθμός κυκλοφορίας και κάτωθεν αυτού θα αναγράφεται ο νέος τοιούτος. 2)Προς ενημέρωσιν της χορηγησάσης τον νέον αριθμόν κυκλοφορίας Υπηρεσίας Συγκοινωνιών: α)Δι’ αποστολής συγκεντρωτικών καταστάσεων κατ’ αύξοντα νέον αριθμόν κυκλοφορίας. β)Δι’ αποστολής συγκεντρωτικών καταστάσεων κατ’ αύξοντα παλαιόν αριθμόν κυκλοφορίας. 3)Εις ενημέρωσιν της Οικον. Εφορίας, ήτις αρχικώς εσχημάτισε τον φάκελλον, δι’ αποστολής συγκεντρωτικών καταστάσεων κατ’ αύξοντα παλαιόν αριθμόν κυκλοφορίας. 4)Προς ενημέρωσιν της Οικον. Εφορίας, ήτις εδηλώθη υπό του κατόχου του οχήματος, ότι τηρεί τον φάκελλον του οχήματος. α)Δι’ αποστολής συγκεντρωτικών καταστάσεων κατ αύξοντα παλαιόν αριθμόν κυκλοφορίας. β)Δι’ αποστολής ειδικών σημειωμάτων δι’ έκαστον όχημα. 5)Εις ενημέρωσιν των οικείων Ε.Μ.Μ., δι’ αποστολής συγκεντρωτικών καταστάσεων κατ’ αύξοντα παλαιόν αριθμόν κυκλοφορίας. Εις τας καταστάσεις ταύτας θα μνημονεύηται απαραιτήτως ο στρατιωτικός πίναξ του οχήματος, εφ’ όσον αναγράφεται επί της αδείας κυκλοφορίας αυτού. 6)Εις ενημέρωσιν της Στατιστικής Υπηρεσίας της Γ.Δ.Μεταφορών δι’ αποστολής συγκεντρωτικών καταστάσεων ή μαγνητοταινιών κατ’ αύξοντα παλαιόν αριθμόν κυκλοφορίας. Η ισχύς της παρούσης άρχεται από 1 Ιαν. 1974. Δια της υπ’ αριθ. ΣΤ/36882 της 13/14 Δεκ. 1973 (ΦΕΚ Β΄ 1457) απόφ. Υπ. Μεταφ. και Επικοινωνιών, ανεστάλη η έναρξις αντικαταστάσεως των εναρίθμων πινακίδων αυτοκινήτων και μοτ/τών, δια νέου τύπου, μέχρι νεωτέρας αποφάσεως.